ประกาศคณะกรรมการบรรษัทบริหารสินทรัพย์ไทยประกาศคณะกรรมการบรรษัทบริหารสินทรัพย์ไทยเรื่องหลักเกณฑ์ วิธีการและเงื่อนไขในการรับรู้และคำนวณผลกำไรหรือผลขาดทุนของการบริหารสินทรัพย์ด้อยคุณภาพ อาศัยอำนาจตามมาตรา ๑๘ (๖) และมาตรา ๔๗แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔ คณะกรรมการบรรษัทบริหารสินทรัพย์ไทยจึงมีมติในการประชุมครั้งที่๔/๒๕๔๙ เมื่อวันที่ ๒๔ เมษายน ๒๕๔๙ กำหนดหลักเกณฑ์วิธีการและเงื่อนไขในการรับรู้และคำนวณผลกำไรหรือผลขาดทุนของการบริหารสินทรัพย์ด้อยคุณภาพดังต่อไปนี้ข้อ ๑ ประกาศฉบับนี้เรียกว่า ประกาศคณะกรรมการบรรษัทบริหารสินทรัพย์ไทยเรื่อง หลักเกณฑ์วิธีการและเงื่อนไขในการรับรู้และคำนวณผลกำไรหรือผลขาดทุนของการบริหารสินทรัพย์ด้อยคุณภาพข้อ ๒ ให้คณะกรรมการบรรษัทบริหารสินทรัพย์ไทยเป็นผู้รักษาการและมีอำนาจวินิจฉัยชี้ขาด มีคำสั่ง หรือยกเว้นการปฏิบัติตามประกาศนี้ได้ข้อ ๓ วัตถุประสงค์เพื่อกำหนดแนวทางให้บรรษัทบริหารสินทรัพย์ไทย(บสท.) กับสถาบันผู้โอนสินทรัพย์ด้อยคุณภาพให้ บสท.และผู้ที่เกี่ยวข้องนำไปปฏิบัติในการรับรู้ การคำนวณและรับผิดชอบร่วมกันในผลกำไรหรือผลขาดทุน รวมทั้งการจัดสรรเงินที่เรียกเก็บได้การจัดสรรค่าใช้จ่ายทั้งปวงและดอกเบี้ยตราสารหนี้อันเนื่องมาจากการบริหารสินทรัพย์ด้อยคุณภาพของบสท.ข้อ ๔ ในประกาศฉบับนี้สถาบันผู้โอน หมายถึงธนาคารพาณิชย์ บริษัทเงินทุน บริษัทเงินทุนหลักทรัพย์ บริษัทเครดิตฟองซิเอร์และบริษัทบริหารสินทรัพย์ ตลอดจนสถาบันประเภทอื่นที่เป็นผู้โอนสินทรัพย์ด้อยคุณภาพให้แก่บสท.สินทรัพย์ด้อยคุณภาพ หมายถึงสินทรัพย์ด้อยคุณภาพตามความหมายในพระราชกำหนดบรรษัทบริหารสินทรัพย์ไทย พ.ศ. ๒๕๔๔ที่ บสท. รับโอนมาจากสถาบันผู้โอน ตามสัญญาโอนสินทรัพย์เงินต้นตามสิทธิ หมายถึงเงินต้นคงค้างตามสิทธิที่เรียกร้องได้ตามกฎหมาย ณ วันโอนสินทรัพย์ด้อยคุณภาพเงินต้นตามสิทธิสุทธิ หมายถึงเงินต้นตามสิทธิ หักด้วยเงินที่เรียกเก็บได้ก่อนมีข้อยุติในการบริหาร (ถ้ามี)เงินที่เรียกเก็บได้ หมายถึงจำนวนเงินที่ บสท. ได้รับจากการชำระหนี้เงินต้น ดอกเบี้ย การที่ลูกหนี้โอนสิทธิการรับเงินเพื่อชำระหนี้การจำหน่ายทรัพย์สินที่เป็นหลักประกันหรือทรัพย์สินที่มิใช่หลักประกันการจำหน่ายหุ้นที่ได้จากการแปลงหนี้เป็นทุนการได้รับเงินตามตราสารหนี้ที่ลูกหนี้ได้ชำระหนี้แทนเงินสด ทั้งนี้ ให้หมายรวมถึงผลตอบแทนจากทรัพย์สินต่างๆ ข้างต้นด้วย เช่น ค่าเช่าเงินปันผล เป็นต้น นอกจากนี้ ให้รวมถึงเงินที่ได้รับจากการชำระบัญชีของกิจการลูกหนี้หรือบุคคลอื่นที่แผนปรับโครงสร้างหนี้แผนปรับโครงสร้างกิจการ หรือแผนฟื้นฟูกิจการกำหนดการบังคับจำหน่ายทรัพย์สินที่เป็นหลักประกันหรือการจำหน่ายทรัพย์สินที่รับโอนตามมาตรา ๗๖ แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔การขายทอดตลาดทรัพย์สินที่เป็นหลักประกัน โดยกรมบังคับคดีหรือหน่วยงานอื่นของรัฐหรือการจำหน่ายทรัพย์สินที่ บสท. ซื้อได้จากการขายทอดตลาดของกรมบังคับคดีหรือหน่วยงานอื่นของรัฐการดำเนินการตามมาตรา ๕๘ แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔และ/หรือการยื่นคำขอรับชำระหนี้ตามกระบวนการของกฎหมายอื่นๆการบริหารจัดการสินทรัพย์ด้อยคุณภาพที่รับโอนและ/หรือทรัพย์สินต่างๆและ/หรือการโอนสิทธิเรียกร้องให้บุคคลอื่น และรายรับอื่นๆที่ได้จากการบริหารสินทรัพย์ด้อยคุณภาพ รวมทั้งดอกผลของสินทรัพย์ด้อยคุณภาพนั้นเว้นแต่ผลตอบแทนที่ได้จากการนำเงินที่เรียกเก็บได้ไปลงทุนเงินที่เรียกเก็บได้ก่อนมีข้อยุติในการบริหารหมายถึง เงินที่เรียกเก็บได้ก่อนทำสัญญาปรับโครงสร้างหนี้หรือก่อนศาลมีคำสั่งอนุมัติแผนปรับโครงสร้างกิจการ หรือก่อนศาลมีคำสั่งเห็นชอบแผนฟื้นฟูกิจการหรือก่อนมีข้อยุติในการบริหารสินทรัพย์ด้อยคุณภาพเป็นอย่างอื่นค่าใช้จ่ายทั้งปวง หมายถึงค่าใช้จ่ายทั้งหมดอันเกิดจากการบริหารงานของ บสท. ไม่ว่าจะเป็นค่าใช้จ่ายส่วนกลางค่าใช้จ่ายเฉพาะลูกหนี้ หรือค่าจ้างตามสัญญาจ้างค่าใช้จ่ายส่วนกลาง หมายถึงค่าใช้จ่ายอันเกิดจากการบริหารงานของ บสท.ที่ไม่เกี่ยวเนื่องโดยตรงกับการบริหารสินทรัพย์ด้อยคุณภาพที่รับโอน เช่นเงินเดือนพนักงาน ค่าตอบแทนกรรมการและอนุกรรมการต่างๆ ค่าจ้างตัวแทนเรียกเก็บเงินค่าจ้างผู้ดูแลผลประโยชน์ ค่าเช่าอาคาร ค่าอุปกรณ์สำนักงาน ค่าสาธารณูปโภคและค่าจ้างที่ปรึกษาในด้านต่างๆ เป็นต้นค่าใช้จ่ายเฉพาะลูกหนี้ หมายถึงค่าใช้จ่ายอันเกิดจากการบริหารงานของ บสท.ที่เกี่ยวเนื่องโดยตรงกับการบริหารสินทรัพย์ด้อยคุณภาพของลูกหนี้แต่ละราย เช่นค่าโอนทรัพย์สิน ค่าประเมินราคาทรัพย์ ค่าการดำเนินคดีค่าเบี้ยประกันภัยหลักประกันค่าบริหารจัดการทรัพย์สินหลักประกันและ/หรือทรัพย์สินรอการขาย และค่าใช้จ่ายอื่นๆที่เกี่ยวข้องกับการบริหารสินทรัพย์ด้อยคุณภาพที่รับโอน เป็นต้นค่าจ้างตามสัญญาจ้าง หมายถึงค่าจ้างตามข้อตกลงหรือสัญญาจ้างต่างๆ ที่ บสท. จ้างบุคคลอื่นเพื่อดำเนินการใด ๆเกี่ยวกับการบริหารจัดการสินทรัพย์ด้อยคุณภาพ เช่นสัญญาว่าจ้างบริหารสินทรัพย์เฉพาะกิจ เป็นต้นดอกเบี้ยตราสารหนี้ หมายถึงดอกเบี้ยตามตั๋วสัญญาใช้เงินที่ บสท.ออกให้สถาบันผู้โอนเพื่อชำระราคารับโอนสินทรัพย์ด้อยคุณภาพ โดยเริ่มคำนวณตามวันที่ระบุการเริ่มคิดดอกเบี้ยไว้ในตั๋วสัญญาใช้เงินจนถึงวันก่อนวันที่ บสท. ชำระคืนตั๋วสัญญาใช้เงินให้แก่สถาบันผู้โอนดอกเบี้ยตามสิทธิ หมายถึงดอกเบี้ยคงค้างตามสิทธิที่เรียกร้องได้ตามกฎหมาย ณ วันโอนสินทรัพย์ด้อยคุณภาพต้นทุนการรับโอน หมายถึงราคาที่ บสท. ชำระให้สถาบันผู้โอนโดยออกตั๋วสัญญาใช้เงินสำหรับการรับโอนสินทรัพย์ด้อยคุณภาพทรัพย์สินที่เป็นหลักประกันหมายถึง ทรัพย์สินทั้งที่มีรูปร่างและไม่มีรูปร่างที่เจ้าหนี้ผู้เป็นสถาบันผู้โอนและลูกหนี้ตกลงกันให้เป็นประกันการชำระหนี้ของตนตามสัญญาให้สินเชื่อซึ่งผู้รับหลักประกันมีบุริมสิทธิทรัพย์สินที่มิใช่หลักประกันหมายถึง ทรัพย์สินอื่นๆ ที่มิใช่ทรัพย์สินที่เป็นหลักประกันที่ลูกหนี้ให้ไว้เป็นประกันเพิ่มกับ บสท.ตามที่กำหนดในสัญญาปรับโครงสร้างหนี้ แผนปรับโครงสร้างกิจการ หรือแผนฟื้นฟูกิจการซึ่งลูกหนี้ได้โอนให้แก่ บสท. เพื่อชำระหนี้มูลค่าทางบัญชี หมายถึงมูลค่าของสินทรัพย์ด้อยคุณภาพที่รับโอนตามบัญชี โดยเป็นเงินต้นตามสิทธิรวมกับดอกเบี้ยค้างชำระเป็นระยะเวลาไม่เกิน ๓ เดือน ก่อนวันโอน ในอัตราดอกเบี้ย MLRเฉลี่ยของธนาคารกรุงเทพ จำกัด (มหาชน) ธนาคารกรุงไทย จำกัด (มหาชน) ธนาคารกสิกรไทยจำกัด (มหาชน) ธนาคารไทยพาณิชย์ จำกัด (มหาชน) และธนาคารกรุงศรีอยุธยา จำกัด(มหาชน) ที่ประกาศ ณ วันโอนลูกหนี้ หมายถึงลูกหนี้ชั้นต้น ผู้ค้ำประกัน ผู้จำนอง ผู้จำนำหรือบุคคลอื่นที่ต้องรับผิดร่วมกับลูกหนี้ตามข้อตกลงระหว่างลูกหนี้กับสถาบันผู้โอนไม่ว่าจะเป็นลูกหนี้ปิดบัญชีและลูกหนี้ที่อยู่ระหว่างชำระหนี้หมวดที่๑การคำนวณผลกำไรขาดทุนและการแบ่งปันผลกำไรหรือผลขาดทุน ข้อ ๕ ให้มีการคำนวณผลกำไรขาดทุนเมื่อสิ้นปีที่ ๕และสิ้นปีที่ ๑๐ นับตั้งแต่วันที่ ๑ กรกฎาคม ๒๕๔๔ ซึ่งถือเป็นวันเปิดทำการของ บสท.ข้อ ๖ ในการคำนวณผลกำไรขาดทุนให้คำนวณแยกตามรายสถาบันผู้โอน โดยคำนวณจากเงินที่เรียกเก็บได้สุทธิรวมกับผลตอบแทนที่ได้จากการนำเงินที่เรียกเก็บได้ไปลงทุนตามที่กำหนดในข้อ ๒๒ หักด้วยค่าใช้จ่ายทั้งปวงและดอกเบี้ยตราสารหนี้ที่เกิดขึ้นจริงเมื่อสิ้นปีที่๕ และสิ้นปีที่ ๑๐ข้อ ๗ กรณี บสท.รับโอนสินทรัพย์ด้อยคุณภาพที่ไม่มีต้นทุนการรับโอนไม่ต้องนำลูกหนี้รายนั้นมาคำนวณผลกำไรขาดทุนโดยสถาบันผู้โอนของลูกหนี้รายนั้นจะเป็นผู้รับผิดชอบผลที่เกิดขึ้นจากการบริหารจัดการสินทรัพย์ด้อยคุณภาพรายนั้นทั้งหมดข้อ ๘ การคำนวณเงินที่เรียกเก็บได้สุทธิสามารถคำนวณโดยแยกลูกหนี้ออกเป็น ๒ กลุ่ม ได้แก่๘.๑ ลูกหนี้ปิดบัญชี หมายถึงลูกหนี้รายที่ได้ชำระหนี้เงินต้นและดอกเบี้ยให้แก่ บสท. เสร็จสิ้นครบถ้วน(ไม่รวมถึง เงินที่เรียกเก็บจากลูกหนี้เพื่อจ่ายคืนเงินที่ บสท. ได้ทดรองจ่ายสำหรับค่าใช้จ่ายเฉพาะลูกหนี้)ตามสัญญาปรับโครงสร้างหนี้ แผนปรับโครงสร้างกิจการ หรือแผนฟื้นฟูกิจการ และ/หรือบสท.ได้รับเงินจากการจำหน่ายทรัพย์สินที่รับโอนเพื่อชำระหนี้หรือหุ้นที่ได้จากการแปลงหนี้เป็นทุนและ/หรือจากการได้รับเงินตามตราสารหนี้ที่ลูกหนี้ชำระหนี้แทนเงินสดครบถ้วนแล้วหรือลูกหนี้ที่ บสท.ได้รับเงินจากการบังคับจำหน่ายทรัพย์สินที่เป็นหลักประกันหรือจำหน่ายทรัพย์สินที่รับโอนตามมาตรา ๗๖ แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔และ/หรือจากการขายทอดตลาดทรัพย์สินที่เป็นหลักประกัน โดยกรมบังคับคดีหรือหน่วยงานอื่นของรัฐหรือจำหน่ายทรัพย์สินที่ บสท.ซื้อได้จากการขายทอดตลาดของกรมบังคับคดีหรือหน่วยงานอื่นของรัฐรวมถึงในกรณีการดำเนินการตามมาตรา ๕๘ แห่งพระราชกำหนดบรรษัทบริหารสินทรัพย์ไทยพ.ศ. ๒๕๔๔ และ บสท. ได้รับเงินจากการจำหน่ายทรัพย์สินจากการขายทอดตลาดในคดีล้มละลายครบถ้วนแล้วหรือเมื่อศาลได้สั่งให้ลูกหนี้ตกเป็นบุคคลล้มละลายและลูกหนี้ไม่มีทรัพย์สินที่จะบังคับขายทอดตลาดหรือการดำเนินการตามกฎหมายอื่นๆที่มีการบังคับจากทรัพย์สินจน บสท. ได้รับเป็นเงินครบถ้วนแล้ว หรือ บสท.ดำเนินการจำหน่ายหนี้สูญสำหรับลูกหนี้รายนั้นๆ ตามหลักเกณฑ์ วิธีการและเงื่อนไขที่บสท. จะกำหนดต่อไป หรือ บสท. ได้รับเงินจากการโอนสิทธิเรียกร้องให้บุคคลอื่นโดยคำนวณเงินที่เรียกเก็บได้สุทธิสำหรับลูกหนี้ปิดบัญชีจากเงินที่เรียกเก็บได้หักด้วยต้นทุนการรับโอน๘.๒ ลูกหนี้ที่อยู่ระหว่างชำระหนี้ หมายถึง ลูกหนี้ที่มิใช่ลูกหนี้ปิดบัญชีได้แก่ ลูกหนี้ที่อยู่ระหว่างการชำระหนี้ตามสัญญาปรับโครงสร้างหนี้แผนปรับโครงสร้างกิจการ หรือแผนฟื้นฟูกิจการ หรือลูกหนี้ที่อยู่ระหว่างดำเนินการตามมาตรา ๗๔ และมาตรา ๕๘ แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔ทั้งนี้ ให้หมายรวมถึง ลูกหนี้ที่ยังไม่มีข้อยุติในการปรับโครงสร้างหนี้ปรับโครงสร้างกิจการ หรือฟื้นฟูกิจการโดยคำนวณเงินที่เรียกเก็บได้สุทธิสำหรับลูกหนี้ที่อยู่ระหว่างชำระหนี้จากเงินที่เรียกเก็บได้ทั้งหมด หักด้วยต้นทุนการรับโอนซึ่งต้นทุนการรับโอนที่จะนำมาหัก ให้คำนวณตามสัดส่วนของเงินที่เรียกเก็บได้ต่อภาระหนี้ของลูกหนี้ที่อยู่ระหว่างชำระหนี้แต่ละประเภทดังนี้(ก) กรณีมีการปรับโครงสร้างหนี้ปรับโครงสร้างกิจการ หรือฟื้นฟูกิจการ ให้คำนวณตามสัดส่วนของเงินที่เรียกเก็บได้ต่อภาระหนี้ที่ต้องชำระตามแผนการและเงื่อนไขในการปรับโครงสร้างหนี้แผนปรับโครงสร้างกิจการ หรือแผนฟื้นฟูกิจการ(ข) กรณีมีการดำเนินการตามมาตรา ๗๔ และมาตรา ๕๘แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔หรือกรณีที่ลูกหนี้ที่ยังไม่มีข้อยุติในการปรับโครงสร้างหนี้ ปรับโครงสร้างกิจการหรือฟื้นฟูกิจการ ให้คำนวณตามสัดส่วนของเงินที่เรียกเก็บได้ต่อผลรวมของเงินต้นตามสิทธิและดอกเบี้ยตามสิทธิ(ค) กรณีมีการปรับโครงสร้างหนี้บางส่วนและดำเนินการตามมาตรา ๗๔ และมาตรา ๕๘ แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔บางส่วน ให้คำนวณแยกตามส่วนของการปรับโครงสร้างหนี้ และส่วนของการดำเนินการตามมาตรา ๗๔ และมาตรา ๕๘ ตามวิธีในข้อ ๘.๒ (ก) และ (ข) ตามลำดับโดยในส่วนของการดำเนินการ ตามมาตรา ๗๔ และมาตรา ๕๘ ภาระหนี้ของลูกหนี้ที่นำมาคำนวณจะใช้เงินต้นตามสิทธิและดอกเบี้ยตามสิทธิคงเหลือหลังหักภาระหนี้ที่ต้องชำระตามแผนการและเงื่อนไขในการปรับโครงสร้างหนี้แผนปรับโครงสร้างกิจการ หรือแผนฟื้นฟูกิจการในข้อ ๘.๒ (ก) แล้วและต้นทุนการรับโอนจะแบ่งตามสัดส่วนของเงินที่เรียกเก็บได้ต่อภาระหนี้ในส่วนของการปรับโครงสร้างหนี้และการดำเนินการตามมาตรา ๗๔ และมาตรา ๕๘ข้อ ๙ เมื่อได้ผลรวมของกำไรหรือขาดทุนแล้ว ให้บสท. และสถาบันผู้โอนรับรู้ผลกำไรหรือผลขาดทุนนั้นและดำเนินการแบ่งปันผลกำไรหรือผลขาดทุนระหว่าง บสท. และสถาบันผู้โอนด้วยหลักเกณฑ์ดังนี้๙.๑ กรณีที่มีผลกำไร ให้จัดสรรผลกำไร ดังนี้ส่วนที่ ๑ :ผลกำไรไม่เกินร้อยละยี่สิบของต้นทุนการรับโอน ให้แบ่งกันคนละครึ่ง ระหว่าง บสท.และสถาบันผู้โอนส่วนที่ ๒ :ผลกำไรที่เหลือทั้งหมด ให้สถาบันผู้โอน แต่เมื่อรวมกับผลกำไรส่วนที่ ๑ของสถาบันผู้โอนแล้ว ต้องไม่เกินผลต่างระหว่างมูลค่าทางบัญชีและต้นทุนการรับโอนส่วนที่ ๓ :ผลกำไรส่วนที่เหลือจากส่วนที่ ๒ ให้ บสท. รับไปทั้งหมด๙.๒ กรณีที่มีผลขาดทุน ให้จัดสรรผลขาดทุนดังนี้ส่วนที่ ๑ :ผลขาดทุนไม่เกินร้อยละยี่สิบของต้นทุนการรับโอน ให้สถาบันผู้โอนรับไปทั้งหมดส่วนที่ ๒ :ผลขาดทุนที่เหลือจากส่วนที่ ๑ แต่ไม่เกินร้อยละยี่สิบของต้นทุน การรับโอนให้แบ่งกันคนละครึ่งระหว่าง บสท. และสถาบันผู้โอนส่วนที่ ๓ :ผลขาดทุนที่เหลือจากส่วนที่ ๒ ให้ บสท. รับไปทั้งหมดข้อ ๑๐ บสท.จะคำนวณผลกำไรขาดทุนเพื่อดำเนินการแบ่งปันผลกำไรหรือผลขาดทุนของแต่ละสถาบันผู้โอนภายใน ๑๒๐ วัน นับแต่วันครบกำหนดการคำนวณผลกำไรขาดทุน ตามที่กำหนดในข้อ ๕ข้อ ๑๑ เมื่อทราบผลการแบ่งปันกำไรหรือขาดทุนแล้วบสท.จะแจ้งผลพร้อมรายละเอียดการคำนวณรายตัวลูกหนี้เป็นลายลักษณ์อักษรไปยังสถาบันผู้โอนแต่ละรายภายใน ๓๐ วัน นับจากวันที่คำนวณผลกำไรขาดทุนตามข้อ ๑๐ แล้วเสร็จสำหรับผลการแบ่งปันกำไรขาดทุนเมื่อสิ้นปีที่ ๕จะเป็นการคำนวณประมาณการผลกำไรขาดทุนเพื่อให้สถาบันผู้โอนแต่ละรายรับรู้ผลกำไรขาดทุนของแต่ละสถาบันผู้โอนในสิ้นปีที่๑๐ และเมื่อสิ้นปีที่ ๑๐ ให้ดำเนินการ ดังนี้๑๑.๑ กรณีที่มีผลกำไร บสท.จะชำระผลกำไรให้แก่สถาบันผู้โอนภายใน ๓๐ วันนับจากวันที่ได้รับแจ้งผล๑๑.๒ กรณีที่มีผลขาดทุน ซึ่งสถาบันผู้โอนจะต้องรับผลขาดทุนนั้นสถาบันผู้โอนต้องชำระเงินเพื่อชดเชยผลขาดทุนให้ บสท. ภายใน ๓๐ วันนับจากวันที่ได้รับแจ้งผล เว้นแต่สถาบันผู้โอนจะร้องขอให้ บสท.หักกลบลบหนี้กับจำนวนเงินที่ บสท. จะต้องชำระตามตราสารหนี้หรือขอออกหุ้นสามัญให้แก่ บสท. ในกรณีที่เป็นสถาบันการเงิน ตามที่กำหนดในมาตรา ๓แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔ โดย บสท.มีสิทธิในการพิจารณาคำร้องขอนั้นตามควรแก่กรณีทั้งนี้เมื่อได้รับการแจ้งผลกำไรหรือผลขาดทุนพร้อมรายละเอียดการคำนวณรายตัวลูกหนี้แล้วสถาบันผู้โอนที่มีข้อคัดค้านต้องแจ้งให้บสท. ทราบ ภายใน ๓๐ วันทำการ นับจากวันที่รับแจ้งผลการคำนวณตามข้อ ๑๑พร้อมแนบเอกสารหลักฐานชี้แจงเหตุแห่งการคัดค้านดังกล่าวเพื่อทำการแก้ไขปรับปรุงผลกำไรหรือขาดทุนดังกล่าว ให้เป็นไปตามหลักเกณฑ์ฯที่กำหนดโดยไม่ชักช้าหมวดที่๒การจัดสรรเงินที่เรียกเก็บได้ ข้อ ๑๒ การจัดสรรเงินที่เรียกเก็บได้ในหมวดที่ ๒นี้ เป็นการจัดสรรเพื่อการคำนวณและการแบ่งปันผลกำไรหรือผลขาดทุนตามหมวดที่ ๑ข้อ ๑๓ เงินที่เรียกเก็บได้ก่อนมีข้อยุติในการบริหารจะจัดสรรให้แก่สถาบันผู้โอนรายที่ลูกหนี้นำเงินมาชำระให้แก่สถาบันผู้โอนนั้นข้อ ๑๔ บสท.จะดำเนินการจัดสรรเงินที่เรียกเก็บได้ให้แก่สถาบันผู้โอน ดังนี้๑๔.๑ กรณีมีการปรับโครงสร้างหนี้ปรับโครงสร้างกิจการ หรือฟื้นฟูกิจการ ให้จัดสรรเมื่อลูกหนี้ได้ชำระหนี้ด้วยเงินสดและ/หรือเมื่อ บสท. ได้รับเงินจากการจำหน่ายทรัพย์สินที่รับโอนเพื่อชำระหนี้หรือหุ้นที่ได้จากการแปลงหนี้เป็นทุนและ/หรือได้รับเงินจากการได้รับเงินตามตราสารหนี้ที่ลูกหนี้ได้ชำระหนี้แทนเงินสดและ/หรือได้รับเงินจากการโอนสิทธิเรียกร้องให้บุคคลอื่น๑๔.๒ กรณีมีการดำเนินการตามมาตรา ๗๔ และมาตรา ๕๘แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔ ให้จัดสรรเมื่อ บสท.ได้รับเงินจากการบังคับจำหน่ายทรัพย์สินที่เป็นหลักประกันหรือจากการจำหน่ายทรัพย์สินที่รับโอนตามมาตรา ๗๖ รวมถึง การรับเงินจากการดำเนินการตามมาตรา ๕๘๑๔.๓ กรณีทั่วไป ให้จัดสรรเมื่อ บสท.ได้รับเงินจากการยื่นขอรับชำระหนี้ตามกระบวนกฎหมายอื่นๆหรือการขายทอดตลาดทรัพย์สินที่เป็นหลักประกันโดยกรมบังคับคดีหรือหน่วยงานอื่นของรัฐ การจำหน่ายทรัพย์สินที่ บสท.ซื้อได้จากการขายทอดตลาดของกรมบังคับคดีหรือหน่วยงานอื่นของรัฐส่วนที่๑หลักการในการจัดสรรเงินที่เรียกเก็บได้กรณีสินทรัพย์ด้อยคุณภาพที่มีเจ้าหนี้รายเดียว ข้อ ๑๕ สินทรัพย์ด้อยคุณภาพที่รับโอนโดยมีสถาบันผู้โอนเป็นเจ้าหนี้รายเดียวเงินที่เรียกเก็บได้จะจัดสรรให้แก่สถาบันผู้โอนนั้นส่วนที่๒หลักการในการจัดสรรเงินที่เรียกเก็บได้กรณีสินทรัพย์ด้อยคุณภาพที่มีเจ้าหนี้ตั้งแต่สองรายขึ้นไป ข้อ ๑๖ กรณีที่มีการระบุการจัดสรรเงินที่เรียกเก็บได้ทั้งหมดหรือบางส่วนให้แต่ละสถาบันผู้โอนไว้ในมติอนุมัติการปรับโครงสร้างหนี้ การปรับโครงสร้างกิจการการฟื้นฟูกิจการ หรือข้อตกลงอื่นใดระหว่างสถาบันผู้โอนที่เกี่ยวข้องให้ดำเนินการจัดสรรตามที่กำหนดนั้นหากมีการโอนสินธิเรียกร้องให้บุคคลอื่นซึ่งเป็นหนี้ที่มีการระบุการจัดสรรเงินที่เรียกเก็บได้ทั้งหมดหรือบางส่วนให้แต่ละสถาบันผู้โอนไว้ในมติอนุมัติการปรับโครงสร้างหนี้ การปรับโครงสร้างกิจการการฟื้นฟูกิจการ หรือข้อตกลงอื่นใดระหว่างสถาบันผู้โอนที่เกี่ยวข้องให้ดำเนินการจัดสรรตามสัดส่วนเดิมที่ระบุไว้นั้นข้อ ๑๗ กรณีที่ไม่มีการระบุจัดสรรเงินที่เรียกเก็บได้ให้แต่ละสถาบันผู้โอนไว้ตามที่กำหนดในข้อ ๑๖ให้ดำเนินการจัดสรรตามลำดับของประเภทของเงินที่เรียกเก็บได้ ดังต่อไปนี้ประเภทของเงินที่เรียกเก็บได้การจัดสรร๑๗.๑เงินได้จากการจำหน่ายทรัพย์สินที่เป็นหลักประกัน ซึ่ง บสท. รับโอนเพื่อชำระหนี้ และผลตอบแทนจากทรัพย์สินดังกล่าว เช่น ค่าเช่า เงินปันผล เป็นต้นจัดสรรให้แก่สถาบันผู้โอนที่มีบุริมสิทธิในทรัพย์สินที่เป็นหลักประกันนั้น ตามมูลค่าที่จำหน่ายทรัพย์สินนั้นได้จริง กรณีมีสถาบันผู้โอนที่มีบุริมสิทธิในทรัพย์สินที่เป็นหลักประกันมากกว่าหนึ่งราย ให้จัดสรรตามสัดส่วนของเงินต้นตามสิทธิสุทธิ เว้นแต่กรณีที่สัญญาสินเชื่อเดิมเป็นการให้กู้ร่วม (Syndicated Loan) ให้จัดสรรตามสัดส่วนที่กำหนดในสัญญาดังกล่าว กรณีที่มีการจำหน่ายทรัพย์สินหลายแปลง/ชิ้นรวมกันจะจัดสรรมูลค่าที่จำหน่ายทรัพย์สินนั้นตามสัดส่วนของราคาประเมินรายแปลง/ชิ้น ดังนี้๑. ทรัพย์สินประเภทอสังหาริมทรัพย์ เช่น ที่ดิน สิ่งปลูกสร้าง เป็นต้น ให้จัดสรรตามสัดส่วนของข้อมูลราคาประเมินตามลำดับ ดังนี้๑.๑ ราคาประเมินจากรายงานการประเมินราคารายแปลงฉบับล่าสุด๑.๒ ราคาประเมินจากรายงานการประเมินราคาที่ใช้ในการกำหนดราคารับโอนสินทรัพย์ด้อยคุณภาพของสถาบันผู้โอนนั้น๑.๓ ราคาประเมินราชการรายแปลง โดยกรมที่ดิน ณ วันที่จำหน่าย หรือวันที่ใกล้เคียงกับวันที่จำหน่ายทรัพย์สินนั้น๒. ทรัพย์สินประเภทสังหาริมทรัพย์ เช่น เครื่องจักร เป็นต้น ให้จัดสรรตามสัดส่วนของข้อมูลราคา ตามลำดับดังนี้๒.๑ ราคาประเมินจากรายงานการประเมินราคาฉบับล่าสุด๒.๒ ราคาประเมินจากรายงานการประเมินราคาที่ใช้ในการกำหนดราคารับโอนสินทรัพย์ด้อยคุณภาพของสถาบันผู้โอนนั้น๑๗.๒เงินได้ที่ลูกหนี้โอนสิทธิการรับเงินให้แก่สถาบันผู้โอนจัดสรรให้แก่สถาบันผู้โอนตามที่ระบุในสัญญาโอนสิทธิการรับเงินนั้น กรณีมีสถาบันผู้โอนที่มีสิทธิในเงินนั้นมากกว่าหนึ่งราย ให้จัดสรรตามสัดส่วนของข้อตกลงเดิมโดยหากไม่มีการระบุ ก็ให้จัดสรรตามสัดส่วนของเงินต้นตามสิทธิสุทธิ๑๗.๓เงินได้จากการจำหน่ายหุ้นที่ได้จากการแปลงหนี้เป็นทุน และผลตอบแทนจากทรัพย์สินดังกล่าวจัดสรรจำนวนหุ้นตามสัดส่วนของเงินต้นตามสิทธิสุทธิและเมื่อจำหน่ายหุ้นได้ ให้จัดสรรเงินที่ได้จากการจำหน่ายให้แก่สถาบันผู้โอน ตามสัดส่วนของจำนวนหุ้นที่ได้รับการจัดสรร๑๗.๔เงินได้จากการจำหน่ายทรัพย์สินที่มิใช่หลักประกัน ซึ่ง บสท. รับโอนเพื่อชำระหนี้ และผลตอบแทนจากทรัพย์สินดังกล่าว เช่น ค่าเช่า เงินปันผล เป็นต้นจัดสรรให้แก่สถาบันผู้โอน ตามมูลค่าที่จำหน่ายทรัพย์สินนั้นได้จริง โดยจัดสรรตามสัดส่วนของเงินต้นตามสิทธิสุทธิ เว้นแต่ทรัพย์สินที่ลูกหนี้ได้มอบไว้เป็นประกันการชำระหนี้ แต่มิได้มีการจำนำหรือจำนองที่มีบุริมสิทธิตามกฎหมาย เช่น ทรัพย์สินประเภทที่ดินที่อยู่ภายใต้การจัดสรร ตามกฎหมายว่าด้วยการจัดสรรที่ดิน เป็นต้น ให้จัดสรรตามข้อ ๑๗.๑ กรณีที่มีการจำหน่ายทรัพย์สินหลายแปลง/ชิ้นรวมกันจะจัดสรรมูลค่าที่จำหน่ายทรัพย์สินนั้นตามสัดส่วนของราคาประเมินรายแปลง/ชิ้น ดังนี้๑. ทรัพย์สินประเภทอสังหาริมทรัพย์ เช่น ที่ดิน สิ่งปลูกสร้าง เป็นต้น ให้จัดสรรตามสัดส่วนของข้อมูลราคาประเมินตามลำดับ ดังนี้๑.๑ ราคาประเมินจากรายงานการประเมินราคารายแปลงฉบับล่าสุด๑.๒ ราคาประเมินจากรายงานการประเมินราคาที่ใช้ในการกำหนดราคารับโอนสินทรัพย์ด้อยคุณภาพของสถาบันผู้โอนนั้น๑.๓ ราคาประเมินราชการรายแปลง โดยกรมที่ดิน ณ วันที่จำหน่าย หรือวันที่ใกล้เคียงกับวันที่จำหน่ายทรัพย์สินนั้น๒. ทรัพย์สินประเภทสังหาริมทรัพย์ เช่น เครื่องจักร เป็นต้น ให้จัดสรรตามสัดส่วนของข้อมูลราคา ตามลำดับดังนี้๒.๑ ราคาประเมินจากรายงานการประเมินราคาฉบับล่าสุด๒.๒ ราคาประเมินจากรายงานการประเมินราคาที่ใช้ในการกำหนดราคารับโอนสินทรัพย์ด้อยคุณภาพของสถาบันผู้โอนนั้น๑๗.๕เงินได้จากการรับชำระเป็นเงินสด ได้แก่ เงินได้จากการชำระเงินต้น ดอกเบี้ยต่างๆ และ/หรือเบี้ยปรับ เงินได้จากการได้รับเงินตามตราสารหนี้ที่ลูกหนี้ชำระแทนเงินสด เงินที่ได้รับจากการชำระบัญชีของกิจการลูกหนี้ หรือบุคคลอื่นที่แผนปรับโครงสร้างหนี้ แผนปรับโครงสร้างกิจการหรือแผนฟื้นฟูกิจการ กำหนดเงินที่ได้รับจากการดำเนินการ ตามมาตรา ๕๘ แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔ หรือการยื่นคำขอรับชำระหนี้ตามกระบวนการของกฎหมายอื่นๆ เงินที่ได้รับจากการจำหน่ายลูกหนี้ที่มีข้อยุติในการบริหาร เป็นต้น(ก) กรณีมีการชำระเป็นเงินสดเพียงอย่างเดียวจัดสรรให้แก่สถาบันผู้โอน ดังนี้(๑) กรณีที่สินทรัพย์ด้อยคุณภาพไม่มีต้นทุนการรับโอนจัดสรรเงินสดตามสัดส่วนของเงินต้นตามสิทธิสุทธิ(๒) กรณีที่สินทรัพย์ด้อยคุณภาพมีต้นทุนการรับโอนกรณีที่เงินสดมีจำนวนมากกว่ายอดรวมของต้นทุนการรับโอน ให้จัดสรรเงินสดให้แก่สถาบันผู้โอนที่มีทรัพย์หลักประกันเป็นทรัพย์สินหลัก (Core Asset) ทุกราย เต็มตามจำนวนยอดรวมของต้นทุนการรับโอนก่อน หากไม่สามารถระบุทรัพย์สินหลักได้ ให้จัดสรรให้แก่สถาบัน ผู้โอนทุกรายที่มีหลักประกันเต็มตามจำนวนยอดรวมของต้นทุนการรับโอน ทั้งนี้ เพื่อประโยชน์เฉพาะในการจัดสรรเงินที่เรียกเก็บได้ตามข้อนี้ (ไม่เกี่ยวกับการให้ราคาสำหรับการรับโอนสินทรัพย์ด้อยคุณภาพตามคำนิยาม ต้นทุนการรับโอน ตามข้อ ๔) ต้นทุนการรับโอนดังกล่าว ให้รวมถึง ราคาทรัพย์หลักประกันประเภทเครื่องจักรที่ทรัพย์สินหลัก (Core Asset) ที่มีการทำสัญญาจำนำ แต่ไม่มีผลเป็นการจำนำตามกฎหมายด้วย โดยให้ใช้ราคาประเมินทรัพย์สินเครื่องจักรดังกล่าวฉบับที่ใช้ในการปรับโครงสร้างหนี้ การปรับโครงสร้างกิจการ หรือการฟื้นฟูกิจการ หากมีเงินสดคงเหลือให้จัดสรรแก่สถาบันผู้โอนที่เกี่ยวข้องทุกราย ตามสัดส่วนของเงินต้นตามสิทธิสุทธิ กรณีที่เงินสดมีจำนวนน้อยกว่ายอดรวมของต้นทุนการรับโอน ให้จัดสรรแก่สถาบันผู้โอนที่มีทรัพย์หลักประกันเป็นทรัพย์สินหลัก ตามสัดส่วนของต้นทุนการรับโอนก่อนแล้วจึงจัดสรรให้แก่สถาบันผู้โอนที่มีทรัพย์หลักประกันอื่นตามสัดส่วนของต้นทุนการรับโอน ทั้งนี้ ต้นทุนการรับโอนดังกล่าว ให้รวมถึง ราคาทรัพย์หลักประกันประเภทเครื่องจักรที่กล่าวถึงตาม (๒) วรรคแรกด้วย(ข) กรณีมีการชำระเป็นเงินสด และเงินที่เรียกเก็บได้ประเภทอื่นจัดสรรให้แก่สถาบันผู้โอนตามลำดับของประเภทเงินที่เรียกเก็บได้ดังกล่าวข้างต้น แล้วจึงจัดสรรเงินสดให้แก่สถาบันผู้โอน ดังนี้(๑) กรณีที่สินทรัพย์ด้อยคุณภาพไม่มีต้นทุนการรับโอนจัดสรรเงินสดตามสัดส่วนของเงินต้นตามสิทธิสุทธิคงเหลือหลังจากหักด้วยจำนวนเงินที่ได้รับจัดสรรจากเงินที่เรียกเก็บได้ประเภทอื่นทั้งหมด(๒) กรณีที่สินทรัพย์ด้อยคุณภาพมีต้นทุนการรับโอนกรณีที่เงินสดมีจำนวนมากกว่ายอดรวมของต้นทุนการรับโอน ให้จัดสรรเงินสดให้แก่สถาบันผู้โอนที่มีทรัพย์หลักประกันเป็นทรัพย์สินหลัก (Core Asset) ทุกราย เต็มตามจำนวนยอดรวมของต้นทุนการรับโอนคงเหลือหลังจากหักด้วยจำนวนเงินที่ได้รับจัดสรรจากเงินที่เรียกเก็บได้ประเภทอื่นทั้งหมดก่อน หากไม่สามารถระบุทรัพย์สินหลักได้ ให้จัดสรรให้แก่สถาบันผู้โอนทุกรายที่มีหลักประกันเต็มตามจำนวนยอดรวมของต้นทุนการรับโอนคงเหลือหลังจากหักด้วยจำนวนเงินที่ได้รับจัดสรรจากเงินที่เรียกเก็บได้ประเภทอื่นทั้งหมด ทั้งนี้ เพื่อประโยชน์เฉพาะในการจัดสรรเงินที่เรียกเก็บได้ตามข้อนี้ (ไม่เกี่ยวกับการให้ราคาสำหรับการรับโอนสินทรัพย์ด้อยคุณภาพตามคำนิยาม ต้นทุนการรับโอน ตามข้อ ๔) ต้นทุนการรับโอนดังกล่าว ให้รวมถึง ราคาทรัพย์หลักประกันประเภทเครื่องจักรที่ทรัพย์สินหลัก (Core Asset) ที่มีการทำสัญญาจำนำ แต่ไม่มีผลเป็นการจำนำตามกฎหมายด้วย โดยให้ใช้ราคาประเมินทรัพย์สินเครื่องจักรดังกล่าวฉบับที่ใช้ในการปรับโครงสร้างหนี้ การปรับโครงสร้างกิจการ หรือการฟื้นฟูกิจการ หากมีเงินสดคงเหลือให้จัดสรรแก่สถาบันผู้โอนที่เกี่ยวข้องทุกราย ตามสัดส่วนของเงินต้นตามสิทธิสุทธิ กรณีที่เงินสดมีจำนวนน้อยกว่ายอดรวมของต้นทุน การรับโอนคงเหลือหลังจากหักด้วยจำนวนเงินที่ได้รับจัดสรรจากเงินที่เรียกเก็บได้ประเภทอื่นทั้งหมด ให้จัดสรรแก่สถาบันผู้โอนที่มีทรัพย์หลักประกันเป็นทรัพย์สินหลักตามสัดส่วนของต้นทุนการรับโอนคงเหลือดังกล่าวก่อนแล้วจึงจัดสรรให้แก่สถาบันผู้โอนที่มีทรัพย์หลักประกันอื่นตามสัดส่วนของต้นทุนการรับโอนคงเหลือ ทั้งนี้ ต้นทุนการรับโอนดังกล่าว ให้รวมถึง ราคาทรัพย์หลักประกันประเภทเครื่องจักรที่กล่าวถึงตาม (๒) วรรคแรกด้วย๑๗.๖การชำระหนี้โดยผู้ค้ำประกันจัดสรรให้แก่สถาบันผู้โอนที่เกี่ยวข้องกับผู้ค้ำประกันนั้นตามสัดส่วนของวงเงินค้ำประกันหรือเงินต้นตามสิทธิสุทธิแล้วแต่อย่างใดจะน้อยกว่า หากไม่มีการกำหนดวงเงินค้ำประกันเป็นจำนวนเงิน จะจัดสรรตามสัดส่วนของเงินต้นตามสิทธิสุทธิกรณีที่มีการค้ำประกันเป็นเงินตราต่างประเทศ ให้แปลงค่าเป็นเงินบาท โดยใช้อัตราแลกเปลี่ยนถัวเฉลี่ยระหว่างธนาคารตามประกาศธนาคารแห่งประเทศไทยในอัตราขาย ณ วันรับโอน๑๗.๗การจำหน่ายทรัพย์ที่ได้จากการบังคับหลักประกัน ตามมาตรา ๗๔ และ/หรือ ๕๘ วรรคท้าย แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔จัดสรรให้แก่สถาบันผู้โอนตามข้อ ๑๗.๑ ถึงข้อ ๑๗.๖ แล้วแต่กรณี๑๗.๘การจำหน่ายทรัพย์ที่ บสท. รับโอน ตามมาตรา ๗๖ แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔ หรือ บสท. ซื้อมาจากการขายทอดตลาดของกรมบังคับคดี หรือหน่วยงานอื่นของรัฐจัดสรรให้แก่สถาบันผู้โอนตามข้อ ๑๗.๑ข้อ ๑๘ หากเงินที่เรียกเก็บได้จากการจำหน่ายทรัพย์สินที่เป็นหลักประกันซึ่ง บสท. รับโอนเพื่อชำระหนี้ตามข้อ ๑๗.๑และ/หรือทรัพย์สินที่ลูกหนี้ได้มอบไว้เป็นประกันการชำระหนี้แต่มิได้มีการจำนำหรือจำนองที่มีบุริมสิทธิตามกฎหมาย เช่นทรัพย์สินประเภทที่ดินที่อยู่ภายใต้การจัดสรรตามกฎหมายว่าด้วยการจัดสรรที่ดินเป็นต้น ตามข้อ ๑๗.๔มีจำนวนน้อยกว่าเงินต้นตามสิทธิสุทธิของสถาบันผู้โอนที่มีบุริมสิทธิในทรัพย์สินที่เป็นหลักประกันนั้นให้จัดสรรเงินดังกล่าวให้แก่สถาบันผู้โอนที่มีบุริมสิทธิในทรัพย์สินที่เป็นหลักประกันเท่านั้นแม้ว่าจะมีการกำหนดไว้เป็นอื่นใดในสัญญาปรับโครงสร้างหนี้ แผนปรับโครงสร้างกิจการหรือแผนฟื้นฟูกิจการก็ตามข้อ ๑๙ กรณีที่มีการจำหน่ายทรัพย์สินที่เป็นหลักประกันและ/หรือทรัพย์สินที่มิใช่หลักประกันซึ่ง บสท. รับโอนเพื่อชำระหนี้ตามข้อ ๑๗.๑ และ/หรือข้อ ๑๗.๔และทรัพย์สินดังกล่าวมีการจดทะเบียนจำนองต่างลำดับกันให้จัดสรรเงินที่เรียกเก็บได้ให้แต่ละสถาบันผู้โอนเต็มตามจำนวนผลรวมของเงินต้นตามสิทธิบวกดอกเบี้ยตามสิทธิทั้งนี้ ผลรวมจะต้องไม่มากกว่าผลรวมของวงเงินจำนองของแต่ละสถาบันผู้โอนในแต่ละลำดับกับดอกเบี้ยในอัตราร้อยละ ๑๕ ต่อปี เป็นเวลาไม่เกิน ๕ ปีและผลรวมของวงเงินจำนองในทุกลำดับของแต่ละสถาบันผู้โอนต้องไม่มากกว่าเงินต้นตามสิทธิของสถาบันผู้โอนนั้นข้อ ๒๐ การจัดสรรเงินที่เรียกเก็บได้ตามข้อ ๑๗นั้น จำนวนเงินที่เรียกเก็บได้ที่สถาบันผู้โอนแต่ละรายจะได้รับการจัดสรรในครั้งแรกต้องไม่เกินผลรวมของมูลค่าทางบัญชีข้อ ๒๑ หากมีเงินที่เรียกเก็บได้คงเหลือหลังจากจัดสรรเงินที่เรียกเก็บได้ให้แก่สถาบันผู้โอนเต็มตามจำนวนที่กำหนดไว้ในข้อ๒๐ แล้ว ให้จัดสรรเงินคงเหลือดังกล่าวให้แก่สถาบันผู้โอนที่มีบุริมสิทธิในเงินนั้นหากไม่สามารถระบุสถาบันผู้โอนที่มีบุริมสิทธิได้จะจัดสรรให้แก่สถาบันผู้โอนแต่ละรายตามสัดส่วนของเงินต้นตามสิทธิสุทธิข้อ ๒๒ ผลตอบแทนที่ได้จากการนำเงินที่เรียกเก็บได้ไปลงทุนจะจัดสรรให้แก่สถาบันผู้โอน โดยคำนวณทุกสิ้นเดือนที่มีผลตอบแทนเกิดขึ้นตามสัดส่วนของเงินรับชำระของแต่ละสถาบันผู้โอนที่มีรายการรับชำระ ณ สิ้นเดือนนั้นและเมื่อสิ้นปีที่ ๕ และสิ้นปีที่ ๑๐ นับแต่วันที่ ๑ กรกฎาคม ๒๕๔๔ซึ่งถือเป็นวันเปิดทำการของ บสท. จะนำไปคำนวณผลกำไรขาดทุนของแต่ละสถาบันผู้โอนตามที่กำหนดในข้อ ๖หมวดที่๓การจัดสรรค่าใช้จ่ายทั้งปวงและดอกเบี้ยตราสารหนี้ ข้อ ๒๓ ค่าใช้จ่ายทั้งปวงและดอกเบี้ยตราสารหนี้จะจัดสรรให้แก่สถาบันผู้โอน ตามแนวทางการจัดสรร ดังต่อไปนี้รายละเอียดการจัดสรร๒๓.๑ค่าใช้จ่ายส่วนกลาง(ก) ค่าใช้จ่ายส่วนกลางที่เกิดขึ้นก่อนการโอนสินทรัพย์ด้อยคุณภาพครั้งแรก (ก่อนวันที่ ๑๕ ตุลาคม ๒๕๔๔)จัดสรรให้แก่สถาบันผู้โอนในปีที่ ๕ ก่อนการคำนวณผลกำไร ขาดทุน โดยวิธีถ่วงน้ำหนัก ๕๐:๕๐ ตามจำนวนรายและมูลค่าทางบัญชีของสินทรัพย์ด้อยคุณภาพที่รับโอนทั้งหมด แล้วจึงจัดสรรให้แต่ละรายลูกหนี้ตามสัดส่วนของมูลค่าทางบัญชี(ข) ค่าใช้จ่ายส่วนกลางที่เกิดขึ้นหลังการโอนสินทรัพย์ด้อยคุณภาพ (ตั้งแต่วันที่ ๑๕ ตุลาคม ๒๕๔๔ เป็นต้นไป)จัดสรรให้แก่สถาบันผู้โอนทุกสิ้นเดือน โดยวิธีถ่วงน้ำหนัก ๕๐:๕๐ ตามจำนวนรายและมูลค่าทางบัญชีของสินทรัพย์ด้อยคุณภาพที่รับโอนทั้งหมด หักด้วยลูกหนี้ปิดบัญชี โดยจะนำลูกหนี้ปิดบัญชีมาคำนวณถึงเดือนถัดจากเดือนที่ลูกหนี้ปิดบัญชี แล้วจึงจัดสรรให้แต่ละรายลูกหนี้ตามสัดส่วนของมูลค่าทางบัญชีจนถึงเดือนถัดจากเดือนที่ลูกหนี้ปิดบัญชี(ค) ค่าใช้จ่ายส่วนกลางที่เกิดจากทรัพย์สินถาวรจัดสรรให้แก่สถาบันผู้โอนในปีที่ ๕ และปีที่ ๑๐ ก่อนการคำนวณผลกำไรขาดทุน โดยวิธีถ่วงน้ำหนัก ๕๐:๕๐ ตามจำนวนรายและมูลค่าทางบัญชีของสินทรัพย์ด้อยคุณภาพที่รับโอนทั้งหมด แล้วจึงจัดสรรให้แต่ละรายลูกหนี้ตามสัดส่วนของมูลค่าทางบัญชี๒๓.๒ค่าใช้จ่ายเฉพาะลูกหนี้กรณีที่สามารถระบุว่าเป็นค่าใช้จ่ายของสถาบันผู้โอนใด ให้จัดสรรค่าใช้จ่ายที่เกิดขึ้นจริงให้แก่สถาบันผู้โอนนั้น หากไม่สามารถระบุได้ ให้จัดสรรค่าใช้จ่ายที่เกิดขึ้นจริงให้แก่ลูกหนี้ตามสัดส่วนของมูลค่าทางบัญชี แล้วจึงจัดสรรให้แก่สถาบันผู้โอนแต่ละรายที่เกี่ยวข้องกับลูกหนี้นั้นๆ ตามสัดส่วนของมูลค่าทางบัญชี๒๓.๓ค่าจ้างตามสัญญาจ้างจัดสรรให้แก่ลูกหนี้ที่อยู่ในสัญญาจ้าง ตามเงื่อนไขที่กำหนดในสัญญาจ้าง๒๓.๔ดอกเบี้ยตราสารหนี้จัดสรรให้แต่ละสถาบันผู้โอน โดยคำนวณตั้งแต่วันที่รับโอน ถึงวันก่อนวันที่ไถ่ถอนตั๋วสัญญาใช้เงินข้อ ๒๔ กรณีที่มีรายได้อื่นๆซึ่งไม่สามารถระบุลูกหนี้หรือสถาบันผู้โอนที่เกี่ยวข้องกับเงินนั้นได้ เช่นเงินมัดจำการประมูลทรัพย์สินรอการขายที่ถูกริบจะด้วยเหตุใดก็ตาม เป็นต้นให้นำไปหักค่าใช้จ่ายส่วนกลางของเดือนที่เกิดรายได้อื่นๆ นั้นก่อนจะทำการจัดสรรตามข้อ ๒๓.๑ (ข) ต่อไปทั้งนี้ ให้มีผลบังคับใช้ตั้งแต่วันที่ ๒๘ เมษายน๒๕๔๙[๑]ประกาศณ วันที่ ๒๘ เมษายน พ.ศ. ๒๕๔๙โอฬารไชยประวัติประธานกรรมการบรรษัทบริหารสินทรัพย์ไทยฐิติพงษ์/ผู้จัดทำ๒๓มิถุนายน ๒๕๔๙[๑] ราชกิจจานุเบกษาเล่ม ๑๒๓/ตอนที่ ๕๘ ง/หน้า ๑๙๐/๑๕ มิถุนายน ๒๕๔๙